b'\n_START_ARTICLE_\nAyuno\n_START_PARAGRAPH_\nAng ayuno o pag-aayuno ay ang hindi pagkain sa loob ng isang panahon. Sa Bibliya, isinasagawa ng mga tao ang pag-aayuno tuwing sasapit ang natatanging oras ng pananalangin sa Diyos, o kaya para ipakita ang kanilang mga kalungkutan. Tinatawag ding bihilya at kulasyon (pagkukulasyon) ang pag-aayuno._NEWLINE_Sa Pilipinas, isinasagawa ang pag-aayuno sa tuwing Kwaresma (lalo na sa Miyerkules ng Abo at Mahal na Araw) para sa mga Kat\xc3\xb3liko at iilan pang simbahang Kristyano, at sa banal na buwan ng Ramadan para sa mga Muslim.'